
TMI2023-013971/ 24.11.2023

RAPORT DE SPECIALITATE

privind aprobarea prelungirii duratei de implementare a proiectului „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 2014+:119739”, până cel târziu la data de 31.12.2024 și a cheltuielilor estimate aferente, în vederea finalizării activităților și asigurării funcționalității acestuia, în scopul asigurării finalizării integrale a acestuia din fonduri proprii.


Având în vedere Referatul de aprobare a proiectului de hotărâre al Primarului Municipiului Timișoara și Proiectul de hotărâre aprobarea prelungirii duratei de implementare a proiectului „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 2014+:119739”, până cel târziu la data de 31.12.2024 și a cheltuielilor estimate aferente, în vederea finalizării activităților și asigurării funcționalității acestuia, în scopul asigurării finalizării integrale a acestuia din fonduri proprii.


Facem următoarele precizări:
[bookmark: _Hlk118823850]În cadrul apelului de proiecte POR/2017/3/3.1A/2/7 REGIUNI, Axa prioritară 3, Prioritatea de investiții 3.1, Operațiunea A- Clădiri Rezidențiale,  în data de. 28.02.2019 a fost semnat contractul de finanțare nr. 3929/28.02.2019 aferent proiectului „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 119739, între  Municipiul Timișoara, în calitate de Beneficiar, Ministerul Dezvoltării Regionale și Administrației Publice, în calitate de Autoritate de Management şi Agenția pentru Dezvoltare Regională Vest, în calitate de Organism Intermediar.  
Valoarea totală  a proiectului „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 119739,  este de 1.680.924,55 lei TVA inclus, din care: 
· 800.751,02 lei valoarea eligibilă nerambursabilă din FEDR;
· 141.309,00 lei valoarea eligibilă nerambursabilă din bugetul naţional;
· 628.040,01 lei reprezentând cofinanțarea proiectului 40%;
· 110.824,52 lei valoarea neeligibilă; 

Ca urmare a neatribuirii contractului de execuție lucrări, pentru a atrage interesul operatorilor economici de a depune oferte, proiectantul SC Eurodraft Proiect Design SRL, a propus prin adresa cu numărul de înregistrare SC 2021-27000/29.09.2021, necesitatea revizuirii Proiectului Tehnic cu prima soluție din DALI, respectiv scenariul 1 în care se utilizează ca soluție tehnică sistemul cu vată minerală bazaltică. 
[bookmark: _Hlk118883612]Prin HCL nr. 63 din data de 01.03.2022 Consiliul Local a aprobat documentația tehnico-economică revizuită, indicatorii tehnico-economici - faza PT şi Devizul General  pentru obiectivul de investiții „Reabilitare termică imobil, Splaiul Nicolae Titulescu, nr. 10A”, din cadrul proiectului „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 2014+:119739.
Având în vedere că la termenul limită pentru primirea ofertelor nu a fost depusă în SEAP nicio ofertă, conform adresei Biroului Achiziții Publice nr. SC2022-6339/19.04.2022, procedura de achiziție publică a fost anulată.
Ținând cont de cele prezentate mai sus și de faptul că de la data întocmirii devizelor care au stat la baza documentației tehnico-economice depuse în SEAP, au trecut 3 luni, iar prețurile materialelor de construcții, a combustibililor, etc., au crescut semnificativ, pentru a atrage interesul operatorilor economici de a depune oferte pentru contractul de execuție lucrări, prin adresa cu nr. SC2022-9747/20.04.2022 s-a solicitat proiectantului necesitatea actualizării devizelor în concordanță cu prețurile de pe piață.
    Valoarea  totala a proiectului „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” ca urmare a modificarii indicatorilor tehnico economici rezultați  in urma reviziuirii Proiectului Tehnic pe Scenariul 1 din DALI pentru un  component si aprobat in data de 10.05.2022 prin HCL nr. 195 , a crescut la 2.610.360,91 lei inclusiv TVA astfel:
·   800.751,02 lei valoarea eligibilă nerambursabilă din FEDR;
·   141.309,00 lei valoarea eligibilă nerambursabilă din bugetul naţional;
·      628.040,01 lei reprezentând cofinanțarea proiectului 40%;
· 1.040.260,88 lei valoare neeligibilă.

 Menționam că până în prezent  cheltuielile  decontate în cadrul proiectului conform contractului de finanțare , sunt in cuantum de 1.308.300,76 lei inclusiv TVA.
Urmare a celor menționate mai sus, valoarea  totală a cheltuielilor necesare în vederea atingerii obiectivelor proiectului „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 2014+:119739,” este de 1.302.060,15  lei  TVA inclus.
Având în vedere stadiul actual de derulare a contractului de finanțare nr. 3929/28.02.2019, proiectul „ „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 2014+:119739, a fost încadrat  potrivit Metodologiilor AMPOR de analiză a proiectelor aflate în implementare în cadrul POR 2014-2020, în Lista proiectelor nefinalizate.
Având în vedere acordul Ministerului Investițiilor și Proiectelor Europene, în calitate de Autoritate de Management pentru Programul Operațional Regional 2014-2020, emis în baza Instrucțiunii 207/31.10.2023, contractele de finanțare POR 2014-2020 care au ca obiect acordarea finanțării nerambursabile pentru proiecte încadrate ca nefinalizate se modifică în scopul prelungirii duratei proiectului peste data de 31.12.2023, pentru finalizarea tuturor activităților din bugetul propriu al Beneficiarilor, în vederea atingerii integrale a obiectivelor și indicatorilor și pentru asigurarea funcționalității proiectelor.
[bookmark: _Hlk151910656]In scopul finalizării proiectului „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 2014+:119739, se prelungește durata acestuia și după data de 31.12.2023, până cel târziu la data de 31.12.2024, finanțarea cheltuielilor rămase de executat/decontat fiind asigurată din Bugetul Local al Municipiului Timișoara  precum și din contribuții ale Asociațiilor de Proprietari.
Prevederile contractului de finanțare vor fi respectate și după perioada de prelungire a duratei proiectului, inclusiv în perioada de durabilitate, ce începe să curgă de la momentul împlinirii termenului aprobat în vederea finalizării activităților din fonduri proprii și asigurării funcționalității proiectului.
			
  Ținând cont de:
- prevederile art. 7 A. Drepturile și obligațiile beneficiarului, alin. (11), beneficiarul este obligat să plătească sumele necesare asigurării cofinanțării eligibile și a finanțării cheltuielilor neeligibile în vederea implementării Proiectului, ce îi revin conform Art. 3 din Contractul de Finanțare.
- Instrucțiunea AMPOR nr. 207/31.10.2023 și Ordinul Ministrului Investițiilor și Proiectelor Europene nr. 4008/23.10.2023 privind modificarea Anexei 10.8 „Model orientativ contract de finanțare” la Ghidul solicitantului, Condiții generale pentru accesarea fondurilor în cadrul Programului Operațional Regional 2014-2020, aprobat prin Ordinul Ministrului Dezvoltării Regionale și Administrației Publice nr. 1021/2015;

- prevederile art. 7 A „ Drepturile și obligațiile beneficiarului” din Contractul de finanțare – Condiții Generale, pct. (29) „Beneficiarul se angajează să implementeze toate măsurile necesare în vederea atingerii obiectivului/obiectivelor și rezultatelor proiectului și pentru asigurarea eficienței, eficacității, sustenabilității și impactului acestuia.

Având în vedere cele menționate mai sus se propune :

· Aprobarea prelungirii duratei de inplementare a proiectului „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 2014+:119739 în vederea finalizării tuturor activităților și atingerea indicatorilor, rezultatelor și obiectivelor propuse, cel târziu până la data de 31.12.2024;
· Aprobarea alocării din bugetul local a cheltuielilor estimate legate de proiect, în vederea asigurării funcționalității sale, respectiv a sumei de 1.302.060,15 lei TVA inclus cu recuperarea contribuției ce revine asociației de proprietari ( proprietari persoane fizice si persoane juridice), în conformitate cu contractele de mandat încheiate cu asociațiile de proprietari.
Faţă de cele prezentate mai sus, apreciem că Proiectul de hotărâre privind aprobarea prelungirii duratei de implementare a proiectului „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 2014+:119739”, până cel târziu la data de 31.12.2024 și a cheltuielilor estimate aferente, în vederea finalizării activităților și asigurării funcționalității acestuia, în scopul asigurării finalizării integrale a acestuia din fonduri proprii.și din contribuția asociațiilor de proprietari,  îndeplinește condiţiile pentru a fi supus dezbaterii şi aprobării plenului Consiliului Local.

